ლიბიის დროშა

**ლიბიის რესპუბლიკის დროშა** — ლიბიის ერთ–ერთი სახელმწიფო სიმბოლო (გერბთან და ჰიმნთან ერთად). დროშის ცენტრალურ შავ ზოლში განთავსებულია თეთრი ნახევარმთვარე და ხუთქიმიანი ვარსკვლავი. ასევე შეიცავს წითელ (დროშის ზემოთა ნაწილი) და მწვანე (დროშის ქვემოთა ნაწილი) ზოლებს.

2011 წლის თებერვალში კადაფის წინააღმდეგ მომხდარი აჯანყების მონაწილეებმა ყოფილი მონარქიის დროშის გამოყენება დაიწყეს, რომელიც მოგვიანებით ეროვნული გარდამავალი საბჭოს ოფიციალური დროშა გახდა. 2011 წლის აგვისტოს ბოლოსთვის ლიბიაში განთავსებულმა საელჩოების უმრავლესობამ გარდამავალი ეროვნული საბჭოს დროშა აღმართეს, მათ შორის გაეროს უშიშროების საბჭოს მუდმივმა წევრებმა აშშმ, დიდმა ბრიტანეთმა, რუსეთმა, საფრანგეთმა და ჩინეთმა ეს ორგანო ლიბიის კანონიერ ხელისუფლებად აღიარეს.

## დროშის აგების წესი, სქემა 
800px

## ისტორიული დროშები 
### 1918—1923 
დასავლეთ ლიბიაში ტრიპოლიტანიის რესპუბლიკის არსებობის დროს სახელმწიფო დროშად გამოიყენებოდა ცისფერი ფერის ნაჭერი, რომლის ცენტრში გამოსახული იყო მწვანე პალმა და თეთრი ვარსკვლავი.

### 1951—1969 (2011 - დღემდე) 
თანამედროვე ლიბიის პირველი დროშა მიღებული იქნა 1951 წელს, როდესაცქვეყანამ  იტალიისგან დამოუკიდებლობა მოიპოვა. დროშა წარმოადგენდა მართკუთხა ნაჭერს, რომელიც შედგებოდა სამი ჰორიზონტალური ზოლისგან: ზემოთა - წითელი, შუა - შავი და ქვედა მწვანე ფერისგან. შავი ზოლის ცენტრში, რომლის სიგანე ორჯერ მეტი იყო ზედა და ქვედა ზოლებზე გამოსახული იყო თეთრი ნახევარმთვარე და ხუთქიმიანი ვარსკვლავი. 

ლიბიის 2011 წლის რევოლუციის შემდეგ ეს დროშა ისევ  აღადგინეს და დღემდე წარმოადგენს ლიბიის რესპუბლიკის სახელმწიფო სიმბოლოს.

### 1969—1971 
1969 წლის ლიბიის რევოლუციის შედეგად არსებული დროშა შეიცვალა პან-არაბულ დროშაზე, რომელიც შედგებოდა სამი ერთნაირი ზომის ჰორიზონტალურად განლაგებული ფერისგან: წითელი-თეთრი-შავი.

### 1972—1977 
1972 წლის 1 იანვარს ლიბია შეუერთდა არაბული რესპუბლიკების ფედერაციას, კანონის თანახმად შეიცვალა დროშაც. ფედერაციის დროშა ლიბიის 1969 წელს მიღებული დროშისგან  განსხვავდებოდა პროპორციებით და ასევე თეთრ ზოლზე განთავსებული ოქროს შევარდნით, რომელსაც ბრჭყალებში ეპყრა ლენტი, რომელზეც რესპუბლიკის სახელი არაბულად ეწერა .

### 1977—2011 
1977 წლის 8 მარტს ლიბია ფედერაციის შემადგენლობიდან გამოვიდა; ქვეყნის ოფიციალური სახელი შეიცვალა „ლიბიის დიდი სახალხო არაბთა სოციალისტური ჯამაჰირიათი“. 1977 წლის 11 ნოემბერს ლიბიის დროშა შეცვლილი იქნა ერთფეროვან მწვანე დროშაზე.

### გალერეა 

ფაილი:Ottoman Flag.svg|ოსმალეთის იმპერია (1911 - მდე)
ფაილი:Flag of Italy (1861-1946).svg|იტალიის ლიბია (1911 — 1943)
ფაილი: Flag of Libya (1951).svg|ლიბიის სამეფო (1951 - 1969)
ფაილი:Flag of Libya (1969–1972).svg|ლიბიის არაბთა რესპუბლიკა (1969 - 1971)
ფაილი:Flag of Libya (1972–1977).svg|არაბული რესპუბლიკების ფედერაცია (1972 - 1977)
ფაილი:Flag of Libya (1977).svg|ლიბიის დიდი სახალხო არაბთა სოციალისტური ჯამაჰირია(1977 - 2011)

### ისტორიული რეგიონალური დროშები 

ფაილი:Flag of the Tripolitanian Republic.png| ტრიპოლიტანიის რესპუბლიკა, 1918—1923
ფაილი:Maritime flag of Regency of Tripoli (18th century).svg|ტრიპოლიტანიის ვილაიეთი, 1864—1911
ფაილი:Flag of Cyrenaica.svg| კირენაიკა, 1949—1951
ფაილი:Flag of France.svg|ფეცანი საფრანგეთის ოკუპაციის დროს, 1943—1951

## იხილეთ აგრეთვე
* ლიბიის გერბი
* ლიბიის ჰიმნი

## სქოლიო 
კატეგორია:მსოფლიოს ქვეყნების დროშები
კატეგორია:ლიბიის ეროვნული სიმბოლოები
კატეგორია:აფრიკის ქვეყნების დროშები
კატეგორია:ვარსკვლავებიანი დროშები
კატეგორია:დროშები ანბანის მიხედვით